**Медово** (грчки: *Μηλιώνα*, *Милиона* или *Μηλεών*, *Милеон*; до 1926 г. *Μέδοβο*, *Медово*) — преспанско село во Леринско, Егејска Македонија, денес во општината Преспа на Леринскиот округ во Западна Македонија, Грција. Населението брои 2 житела (2011).

Географија
----------

Селото се наоѓа 40 км северозападно од Лерин, на подножјето на планината Бела Вода недалеку од Малото Преспанско Езеро, на надморска височина од 880 м.

Топонимија
----------

Подолу погледајте го опширниот список на топонимите во Медово.

Историја
--------

Во „Етнографија на вилаетите Адријанопол, Монастир и Салоника" се вели дека во 1873 г. Медово (Médovo) било село во Ресенската каза со 15 домаќинства и вкупно 40 жители Македонци. Во истиот период, Милоевиќ го завел селото со 20 македонски куќи.

На почетокот на XX век Медово е заведено како чисто македонско село во Битолската каза. Според статистиката на Васил К’нчов („Македонија. Етнографија и статистика") во 1900 г. в селото живееле 100 Македонци христијани. По Илинденското востание во 1904 г. целото село преминало под врховенството на Бугарската егзархија. Податоците на егзархискиот секретар Димитар Мишев („La Macédoine et sa Population Chrétienne") вела дека во 1905 г. во Медово има 120 Македонци.

На Етнографската карта на Битолскиот Вилает од 1901 г. Медово се води како чисто македонско село во Битолската каза на Битолскиот санџак со 18 куќи.

Во првите денови на април 1908 г. властите извршиле претрес на селото, а испитувањата се спроведени со измачувања и насилство.

Со Букурешкиот договор во 1913 г. селото е припоено кон грчката држава, кога имало 130 жители. Во 1926 г. името му е сменето во Милионас. Во 1928 г. државната статистика бележи 161 жител.

Во 1949 г. целото население го напуштило селото поради борбите во Граѓанската војна. Дел од жителите се преселиле во Р Македонија, а други заминале во источноевропските земји. Така, од 209 жители во 1940, Медово се свело на село без жители во 1951 г. Подоцна, малубројните преостанати семејства кои биле засолнети во внатрешноста на земјата добиле дозвола да се вратат во селото. Воедно дошле и две доселенички семејства. Така, во пописот од 1961 г. се заведени 107 жители, но поради масовното отселување во прекуокеанските земји во 1971 г. нивниот број опаднал на 47 и продолжил да се намалува.

Во 1925 г. во Медово е изградена црквата „Свети Никола".

Население
---------

Еве преглед на населението во сите пописни години, од 1940 г. до денес:

| Година | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| **Население** | 209 | 0 | 107 | 47 | 27 | 2 | 1 | 2 |

**Извор за 1940-1991 г.**: Т. Симовски, *Населените места во Егејска Македонија*
### Список на топоними

Ова е список на позначајните топоними во Медово и неговата околина:

Позначајни топоними во атарот на Граждано, по азбучен редослед

**Б** — Блатото  

**В** — Виројте, Вистрица, Водејнците  

**Г** — Германската Корија, Глувите Слогои, Голема Бигла, Голема Орница, Големата Нива, Големо Поле, Горниот Мачковден, Горниот Мост, Горо Оревче, Граишта  

**Д** — Дебела Смрека, Долниот Мачковден, Допчината, Дреник, Дупло  

**И** — Иљкојците  

**Ј** — Јанкојца  

**К** — Кашаница, Колибјето, Копината, Коса, Куманката, Кутлишта  

**Л** — Леската, Лесковскиот Слог, Ливадски Пат, Лонго  

**М** — Мала Бигла, Малата Орница, Мало Поле, Мачковден, Медово, Мечкина Дупка, Млада Ливада, Мост  

**Н** — Над Лозја, Несторото Место  

**О** — Осоо  

**П** — Первал, Пероо, Петров Чукар, Печкоец, Плоштина, Под Калдрма, Под Стара Ливада, Попленска Река, Прдла, Присоо  

**Р** — Рамна Нива, Рингиниот Слог, Ропска Река, Ропски Лозја, Рудошница  

**С** — Света Јана, Свети Никола, Свети Танас, Сива Вода, Слатина, Слогоите на Патот, Солиштата, Средната Орница, Средниот Мачковден, Старите Ливадје, Сува Гора  

**Т** — Тополо Стефов, Тумбата  

**У** — Улицата  

**Ф** — Фортомите  

**Џ** — Џамила, Џељоа Врба  

**Ш** — Штрковска Река, Штрковска Стена

### Родови

Каде и да се отселени медовци се потомци на следните родови кои живееле во селото:

* Алабашовци
* Димовци
* Каранфиловци
* Лозановци
* Лазаровци
* Најдовци
* Петковци
* Поповци — доселени од с. Нивици
* Ралевци
* Стојановци
* Стефовци
* Трајковци

Некои од наведените родови водат потекло од некогашното село Опаја

Личности
--------

* Ристо Каранфилов — македонски револуционер од ВМОРО.

Самоуправа и политика
---------------------

Селото припаѓа на општинската единица Преспа со седиште во Р’мби, која припаѓа на поголемата општина Преспа, во округот Лерин. Воедно, селото е дел од општинскиот оддел Р’мби, во кој спаѓа и селото Р’мби.

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. ↑  Μετονομασίες των Οικισμών της Ελλάδας. Μέδοβον - Μηλιώνας
3. 1 2 3 4 5 6 7  Симовски, Тодор (1998). *Населените места во Егејска Македонија : географски, етнички и стопански одлики*. I дел. Скопје: Институт за национална историја. стр. 162.
4. 1 2  Како што е општопознато, Македонците во бугарските извори се присвојуваат и водат како Бугари, и покрај признанието дека самите се изјаснувале како Македонци.
5. ↑  „Македония и Одринско. Статистика на населението от 1873 г." Македонски научен институт, София, 1995, стр. 88-89.
6. ↑  Кънчов, Васил. Македония. Етнография и статистика, София, 1900, стр. 242.
7. ↑  Силянов, Христо. Освободителните борби на Македония, том II, София, 1993, стр. 125.
8. ↑  Brancoff, D.M. La Macédoine et sa Population Chrétienne, Paris, 1905, pp. 170-171.
9. ↑  Михајловски, Роберт, уред. (2017). *Етнографска карта на Битолскиот вилает* (PDF). Каламус. стр. 16.
10. ↑  Одрински глас, брой 15, 20 април 1908, стр. 4.
11. ↑  „Δημήτρης Λιθοξόου. Μετονομασίες των οικισμών της Μακεδονίας 1919 - 1971". Архивирано од изворникот 20 јуни 2012. Посетено на 20 јуни 2012.
12. ↑  „Πλατύ". Δήμος Πρεσπών. Архивирано од изворникот на 2015-01-10. Посетено на 1 ноември 2015.
13. 1 2  Јовановски, Владо (2005). *Населбите во Преспа: местоположба, историски развој и минато* (PDF). Скопје: Ѓурѓа. стр. 397–398. ISBN 978-9989-2117-6-8.
14. ↑  Јасмина Дамјановска; Ленина Жила; Филип Петровски (2016). *Илинденски сведоштва. том II, дел II*. Државен архив на Република Македонија.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Преспа |
| --- |
|  |
| ОЕ Преспа | 
* Ахил
* Буковик
* Винени
* Герман
* Граждано
* Желево
* Л’нки (Лок)
* Медово
* Нивици
* Оровник
* Оштима
* П’пли
* Песодер
* Р’мби (Раби)
* Рудари
* Трново
* Штрково

 |
|  |
| ОЕ Смрдеш | 
* Брезница
* Рулја
* Смрдеш

 |
|  |
| Историски | 
* Бесвина
* Бостанџиовци
* Бушкани
* В’мбел
* Драгумица
* Дреново
* Дробитишта
* Огнило
* Опаја
* Орово
* Трново
* Шаовци

 |

 |